最佳答案刘媛 【句】 春风报梅柳,一夜发南枝。
徐仲雅 【句】 败菊篱疏临野渡,落梅村冷隔江枫。
陈复休 【句】 夜坐空庭月色微,一树寒梅发两枝。
*** 【又示段文昌】 去日既逢梅蕊绽,来时应见杏花开。
李世民 【于太原召侍臣赐宴守岁】 四时运灰琯,一夕变冬春。送寒馀雪尽,迎岁早梅新。
陈子良 【咏春雪(一作陈伯材诗)】 光映妆楼月,花承歌扇风。欲妒梅将柳,故落早春中。
张说 【正朝摘梅】 蜀地寒犹暖,正朝发早梅。偏惊万里客,已复一年来。
王适 【江滨梅】 忽见寒梅树,开花汉水滨。不知春色早,疑是弄珠人。
东方虬 【春雪】 春雪满空来,触处似花开。不知园里树,若个是真梅。
王维 【杂诗三首】 君自故乡来,应知故乡事。来日绮窗前,寒梅著花未。
王维 【杂诗三首】 已见寒梅发,复闻啼鸟声。心心视春草,畏向阶前生。
刘长卿 【送子婿崔真甫、李穆往扬州四首】 渡口发梅花,山中动泉脉。芜城春草生,君作扬州客。
孟浩然 【洛中访袁拾遗不遇】 洛阳访才子,江岭作流人。闻说梅花早,何如北地春。
李白 【清溪半夜闻笛】 羌笛梅花引,吴溪陇水情。寒山秋浦月,肠断玉关声。
韦应物 【咏春雪】 裴回轻雪意,似惜艳阳时。不悟风花冷,翻令梅柳迟。
顾况 【梅湾】 白石盘盘磴,清香树树梅。山深不吟赏,辜负委苍苔。
戴叔伦 【答崔法曹】 后会知不远,今欢亦愿留。江天梅雨散,况在月中楼。
戴叔伦 【题黄司直园】 为忆去年梅,凌寒特地来。门前空腊尽,浑未有花开。
戴叔伦 【句】 麦秋桑叶大,梅雨稻田新。篱落栽山果,池塘养锦鳞。
司空曙 【新柳】 全欺芳蕙晚,似妒寒梅疾。撩乱发青条,春风来几日。
鲍防 【状江南·孟春】 江南孟春天,荇叶大如钱。白雪装梅树,青袍似葑田。
潘孟阳 【春日雪以回文绝句呈张荐权德舆】 春梅杂落雪,发树几花开。真须尽兴饮,仁里愿同来。
王涯 【春闺思】 雪尽萱抽叶,风轻水变苔。玉关音信断,又见发庭梅。
刘禹锡 【伤独孤舍人】 昔别矜年少,今悲丧国华。远来同社燕,不见早梅花。
孟郊 【旅行】 楚水结冰薄,楚云为雨微。野梅参差发,旅榜逍遥归。
张籍 【和韦开州盛山十二首·梅溪】 自爱新梅好,行寻一径斜。不教人扫石,恐损落来花。